Mudane madaxweyne, meel madax ka sarraysa oo la taabtaa ma jirto ee, waxa aanu dareensannay in duudsigaas iyo fogeyntaas beeshu tirsanaysaa aanu ahayn mid qorshaysan oo aad adigu soo dejisay ama ku niyadsan tahay, laakiin haddana waxaas oo dhan oo ka badan intii jirtay xilligii madaxweyneyaashii hore, waxa ay dhacayaan adiga oo taladii haya oo og dhalashada dhiigga ah ee ay beeshu kaga tirsan tahay beelaha Somaliland iyo weliba kaalinta ay ku lahayd halgankii dalka lagu xoreeyey.
